सऊदी सरकार दुनिया में सलाफी इस्लाम के फैलाव के लिए हर साल तेल से कमाए करोड़ों डॉलर खर्च कर रही है। सऊदी अरब के मजहबी विश्वविद्यालय दुनिया भर में मस्जिदें स्थापित कर रहे हैं और दुनिया भर के मुस्लिम छात्रों को सऊदी अरब आकर सलाफियत सीखने और सलाफी (बहाबी) बनने के लिए मोटी छात्रवृत्तियां दे रहे हैं। वे हर वर्ष हजारों सलाफियों को विश्व भर में भेज रहे हैं। विभिन्न भाषाओं में करोड़ों किताबें छाप कर मुफ्त बांटी जा रही हैं। बड़े-बड़े सेमिनार आयोजित किए जा रहे हैं। यह खतरनाक बात है। इस बहुप्रचारित, बहुचर्चित ‘आदर्श’ का तथ्यान्वेषण और इसके असर से दुनिया के मुस्लिमों को मुक्त करना जरूरी है।